
KĖDAINIŲ RAJONO SAVIVALDYBĖS TARYBA

SPRENDIMAS
DĖL LĖŠŲ, REIKALINGŲ VIEŠŲJŲ ŽELDYNŲ IR ŽELDINIŲ APSAUGAI, PRIEŽIŪRAI IR TVARKYMUI, VIEŠŲJŲ ŽELDYNŲ KŪRIMUI IR ŽELDINIŲ VEISIMUI, ŽELDYNŲ IR ŽELDINIŲ INVENTORIZAVIMUI, VIEŠŲJŲ ŽELDYNŲ IR ŽELDINIŲ BŪKLĖS EKSPERTIZĖMS ATLIKTI KĖDAINIŲ RAJONO SAVIVALDYBĖJE, SKYRIMO TVARKOS APRAŠO PATVIRTINIMO

2022 m. gegužės 27 d. Nr. TS-181
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 26 punktu ir Lietuvos Respublikos želdynų įstatymo 5 straipsnio 1 dalies 2 punktu, Kėdainių rajono savivaldybės taryba n u s p r e n d ž i a:
1. Patvirtinti Lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti Kėdainių rajono savivaldybėje, skyrimo tvarkos aprašą (pridedama). 
2. Skelbti šį sprendimą Teisės aktų registre ir Kėdainių rajono savivaldybės administracijos interneto svetainėje.



Savivaldybės meras					         Valentinas Tamulis
 
























PATVIRTINTA 
Kėdainių rajono savivaldybės tarybos
2022 m. gegužės d. sprendimu Nr. TS-181 

LĖŠŲ, REIKALINGŲ VIEŠŲJŲ ŽELDYNŲ IR ŽELDINIŲ APSAUGAI, PRIEŽIŪRAI IR TVARKYMUI, VIEŠŲJŲ ŽELDYNŲ KŪRIMUI IR ŽELDINIŲ VEISIMUI, ŽELDYNŲ IR ŽELDINIŲ INVENTORIZAVIMUI, VIEŠŲJŲ ŽELDYNŲ IR ŽELDINIŲ BŪKLĖS EKSPERTIZĖMS ATLIKTI KĖDAINIŲ RAJONO SAVIVALDYBĖJE, SKYRIMO TVARKOS APRAŠAS

I	SKYRIUS
BENDROSIOS NUOSTATOS

1. Lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti Kėdainių rajono savivaldybėje, skyrimo tvarkos aprašas (toliau – Tvarkos aprašas) reglamentuoja lėšų, reikalingų viešiesiems želdynams ir želdiniams apsaugoti, prižiūrėti ir tvarkyti, viešiesiems želdynams kurti ir želdiniams veisti, želdynams ir želdiniams inventorizuoti, viešųjų želdynų ir želdinių būklės ekspertizėms atlikti, skyrimo tvarką Kėdainių rajono savivaldybėje (toliau – Savivaldybė).
2. Tvarkos apraše vartojamos sąvokos suprantamos taip, kaip jos apibrėžtos Lietuvos Respublikos želdynų įstatyme, šio įstatymo įgyvendinamuosiuose ir kituose galiojančiuose teisės aktuose.

II SKYRIUS
FINANSAVIMO ŠALTINIAI
[bookmark: _GoBack]
3. Viešųjų želdynų ir želdinių apsaugos, priežiūros ir tvarkymo, viešųjų želdynų kūrimo ir veisimo, želdynų ir želdinių inventorizavimo, viešųjų želdynų ir želdinių būklės ekspertizės atlikimo darbai finansuojami iš:
3.1. Savivaldybės aplinkos apsaugos rėmimo specialiosios programos;
3.2. Savivaldybės biudžeto lėšų;
3.3. valstybės biudžeto lėšų;
3.4. Europos Sąjungos struktūrinių fondų lėšų;
3.5. savanoriškų fizinių ir juridinių asmenų, asociacijų įmokų, tarp jų ir užsienio šalių;
3.6. kitų finansavimo šaltinių.
4. Kitų, negu nurodyta 3 punkte, želdynų ir želdinių apsaugos, priežiūros, tvarkymo, želdynų kūrimo ir želdinių veisimo darbus finansuoja jų savininkai ir (ar) valdytojai.

III SKYRIUS
LĖŠŲ SKYRIMAS

5.	Viešųjų želdynų ir želdinių apsaugos, priežiūros ir tvarkymo, želdynų kūrimo ir želdinių veisimo, želdynų ir želdinių inventorizavimo, želdynų kūrimo ir želdinių veisimo, želdynų ir želdinių inventorizavimo, jų būklės ekspertizių atlikimo  priemonės:
5.1.	naujiems želdiniams (pvz.: medžių, krūmų, krūmokšnių ir lianų sodinukams, gėlių sėkloms ir pan.) įsigyti ir veisti (pvz.: vejoms ir gėlynams sodinti, įrengti ir pan.);
5.2.	želdynų kūrimo, tvarkymo ir pertvarkymo projektams rengti;
5.3.	želdynams kurti, tvarkyti, pertvarkyti, inventorizuoti ir informaciniams ženklams įrengti;
5.4.	atskirojo želdyno, norint jį įrašyti į Nekilnojamojo turto kadastrą ir registrą, įteisinimo darbams atlikti ir paslaugoms suteikti;
5.5.	želdynų ir želdinių tvarkymo ir inventorizavimo įrangai pirkti;
5.6.	želdinių sanitarinės būklės gerinimo darbams (pvz.: mokslininkų rekomendacijoms parengti, rekomendacijose nurodytoms priemonėms įgyvendinti reikalingoms medžiagoms pirkti ir joms panaudoti);
5.7.	pavojų keliančių ir sergančių medžių šalinimo darbams (pvz.: medžiams nukirsti, kelmams šalinti ar žeminti iki žemės paviršiaus, žemės paviršiui (šaligatvio dangai) sutvarkyti išrovus kelmą ir pan.);
5.8.	medžių ir krūmų genėjimo, medžių gyvybingumo palaikymo ir šakų smulkinimo darbams atlikti;
5.9.	želdynų ir želdinių būklės stebėsenos programos įgyvendinimo priemonėms, jų vykdymui reikalingoms medžiagoms ir įrangai pirkti;
5.10.	savivaldybės želdynų ir želdinių tvarkymo, želdynų kūrimo, želdinių veisimo programai parengti;
5.11.	želdynų ir želdinių būklės ekspertizėms atlikti;
5.12.	Savivaldybės darbuotojų, atsakingų už želdynų ir želdinių apsaugą, priežiūrą ir tvarkymą, mokymams ir (ar) kvalifikaciją tobulinti;
5.13.	dokumentacijai, reikalingai išvardytoms priemonėms įgyvendinti, parengti;
5.14. kitais teisės aktuose nustatytais atvejais.
6.	Lėšos, reikalingos viešiesiems želdynams ir želdiniams apsaugoti, prižiūrėti ir tvarkyti, viešiesiems želdynams kurti ir želdiniams veisti, želdynams ir želdiniams inventorizuoti, viešųjų želdynų ir želdinių būklės ekspertizėms atlikti, numatomos Savivaldybės aplinkos apsaugos rėmimo specialiojoje programoje (toliau – Programa) ir Savivaldybės biudžete.
7.	Lėšas, reikalingas, viešiesiems želdynams ir želdiniams apsaugoti, prižiūrėti ir tvarkyti, viešiesiems želdynams kurti ir želdiniams veisti, želdynams ir želdiniams inventorizuoti, viešųjų želdynų ir želdinių būklės ekspertizėms atlikti, planuoja, darbus ir atsiskaitymą organizuoja pagal kompetenciją Savivaldybės administracijos Žemės ūkio ir aplinkosaugos skyriaus atsakingi specialistai (toliau – Skyrius).
8. Paraiškas dėl lėšų skyrimo priemonėms, numatytoms Tvarkos aprašo 5 punkte, vykdyti gali teikti:
8.1. Savivaldybės seniūnijos;
8.2. Savivaldybės teritorijoje esančios ir registruotos biudžetinės įstaigos prieš biudžeto programų sudarymą;
8.3. viešosios įstaigos, kurių savininkė yra Savivaldybė ar dalininkė, turinti daugiau kaip ½ balsų visuotiniame dalininkų susirinkime.
9. Savivaldybės administracijai pateiktos paraiškos turi būti įregistruotos Savivaldybėje gaunamų dokumentų registravimo tvarka. Paraiškos, be pareiškėjo rekvizitų (pavadinimas, adresas, telefonas, el. paštas, pareigos, parašas), turi būti parengtos pagal Tvarkos aprašo 1 priedą:
9.1. nurodyta ir aprašyta priemonė, kuriai įgyvendinti (įsigyti) būtinas finansavimas, taip pat įgyvendinimo vieta ar numatyti kiti finansavimo šaltiniai, taip pat kita reikalinga informacija;
9.2. nurodytas lėšų poreikis, motyvuotas preliminariais apskaičiavimais, ar pateikiama lokalinė darbų ar paslaugų sąmata, naujai įkuriamų ar pertvarkomų želdynų projektai;
9.3. jei turima, gali būti pridėti papildomi dokumentai (rekomendacijos, seniūnaičių protokolų išrašai ir kt.), susiję su priemonės įgyvendinimo svarbumu.
10. Gautos paraiškos svarstomos Skyriuje arba Savivaldybės administracijos direktoriaus įsakymu sudarytoje komisijoje Programos lėšoms skirstyti (toliau – Komisija). 
11.	Lėšos iš Programos skiriamos tokia tvarka:
11.1. kasmet, iki lapkričio 1 d., Tvarkos aprašo 8 punkte nurodyti subjektai Skyriui raštu pateikia reikalingų želdynų ir želdinių apsaugos, tvarkymo, želdynų kūrimo ir naujų želdinių veisimo priemonių paraišką ateinantiems metams ir joms įgyvendinti reikalingą lėšų poreikį; 
11.2. Skyrius kasmet iki gruodžio 1 d., įvertina lėšų poreikį suplanuotoms priemonėms. Vertinant lėšų poreikį, prioritetas teikiamas želdynų ir želdinių apsaugai, priežiūrai ir tvarkymui;
11.3. Skyrius, Programos priemonių planą su numatytu lėšų poreikiu želdynų ir želdinių apsaugai, priežiūrai ir tvarkymui, viešųjų želdynų kūrimui ir naujų želdinių veisimui, želdynų ir želdinių inventorizavimui, želdynų ir želdinių būklės ekspertizėms atlikti (toliau – Planas) pateikia Savivaldybės administracijos direktoriui priimti sprendimą dėl lėšų skyrimo;
11.4. Planas tvirtinamas Savivaldybės tarybos sprendimu.
12.	Paraiškos, neatitikusios Tvarkos aprašo 8 punkte nurodytų reikalavimų, grąžinamos tikslinti per 5 darbo dienas, jei nepatikslinamos – grąžinamos pareiškėjui. Po Tvarkos aprašo 11.1 papunktyje nurodyto termino pateiktos paraiškos taip pat svarstomos, tačiau finansavimas skiriamas tik tuo atveju, jei priemonė yra ypatingos svarbos ir būtina nedelsiant įgyvendinti.
13. Programoje numatytiems darbams atlikti ir paslaugoms suteikti lėšos skiriamos Tvarkos aprašo 8 punkte nurodytiems subjektams, kurių Paraiškos buvo patvirtintos. Konkursą organizuoja Savivaldybės administracijos Viešųjų pirkimų skyrius pagal Skyriaus specialistų pateiktas paraiškas. Atsiskaitymo būdas už lėšas, reikalingas viešiesiems želdynams ir želdiniams apsaugoti, prižiūrėti ir tvarkyti, viešiesiems želdynams kurti ir želdiniams veisti, želdynams ir želdiniams inventorizuoti, viešųjų želdynų ir želdinių būklės ekspertizėms atlikti, numatomas sutartyje, sudarytoje su viešųjų pirkimų konkursą laimėjusiu fiziniu ar juridiniu asmeniu.
14. Skyrius, vadovaudamasis asmens duomenų apsaugą reglamentuojančių teisės aktų reikalavimais, informuoja visuomenę apie numatomus želdynų kūrimo, viešųjų želdynų ir želdinių tvarkymo darbus, želdynų ir želdinių inventorizavimą, priimtus sprendimus ir išduotus leidimus kirsti, kitaip pašalinti iš augimo vietos ar intensyviai genėti saugotinus želdinius, einamąjį ir perspektyvinį sodmenų poreikį, atliktas želdynų ir želdinių būklės ekspertizes, želdinių atkuriamosios vertės kompensacijų lėšų panaudojimą. Informacija skelbiama Savivaldybės interneto svetainėje.

IV SKYRIUS
ATSAKOMYBĖ IR KONTROLĖ

15.	Viešiesiems želdynams ir želdiniams apsaugoti, prižiūrėti ir tvarkyti, viešiesiems želdynams kurti ir želdiniams veisti, želdynams ir želdiniams inventorizuoti, viešųjų želdynų ir želdinių būklės ekspertizėms atlikti finansavimo lėšos planuojamos vadovaujantis savivaldybės lygmens ir (ar) vietovės lygmens kompleksinio teritorijų planavimo dokumentais, želdynų tvarkymo ir kūrimo projektais, Savivaldybės strateginiu plėtros ir (ar) Savivaldybės strateginiu veiklos planais ir kitais dokumentais.
16. Savivaldybės lėšų skyrimo tikslingumą ir tvarką reglamentuoja Lietuvos Respublikos želdynų įstatymas, Lietuvos Respublikos savivaldybių aplinkos apsaugos rėmimo specialiosios programos įstatymas, Savivaldybių aplinkos apsaugos rėmimo specialiosios programos lėšų naudojimo rekomendacijos, kiti su programinių lėšų skyrimu susiję teisės aktai.
17. Už lėšų naudojimą pagal paskirtį želdynų ir želdinių apsaugai, priežiūrai ir tvarkymui, viešųjų želdynų kūrimui ir naujų želdinių veisimui, želdynų ir želdinių inventorizavimui, želdynų ir želdinių būklės ekspertizėms atlikti yra atsakingas priemonių plano vykdytojas – Skyrius. Skyrius kasmet pateikia Savivaldybės administracijos direktoriui Programos priemonių įgyvendinimo ataskaitą (toliau – Ataskaita). Ataskaita tvirtinama Savivaldybės tarybos sprendimu, kartu su Planu.
18. Draudžiama šias lėšas naudoti kitai paskirčiai. Nepanaudotos lėšos skirstomos teisės aktuose nustatyta tvarka.
19.	Lėšų, reikalingų viešiesiems želdynams ir želdiniams apsaugoti, prižiūrėti ir tvarkyti, viešiesiems želdynams kurti ir želdiniams veisti, želdynams ir želdiniams inventorizuoti, viešųjų želdynų ir želdinių būklės ekspertizėms atlikti, panaudojimo auditą turi teisę atlikti Savivaldybės administracijos Kontrolės ir audito tarnyba.

V SKYRIUS
BAIGIAMOSIOS NUOSTATOS

20. Vykdant Tvarkos aprašą privaloma užtikrinti, kad asmens duomenys būtų tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo reikalavimų.
21. Savivaldybės institucijų sprendimai, priimti vadovaujantis šiuo Tvarkos aprašu, gali būti skundžiami Lietuvos Respublikos administracinių bylų teisenos įstatymo nustatyta tvarka.
22. Iškilus nenumatytiems atvejams (pasikeitus prioritetams) atsakingų Savivaldybės administracijos skyrių darbuotojai gali inicijuoti lėšų perskirstymą tarp Tvarkos aprašo 5 punkte numatytų finansavimo priemonių.
23. Už neteisėtą lėšų naudojimą asmenys atsako Lietuvos Respublikos įstatymų nustatyta tvarka.
24.Tvarkos aprašas keičiamas ir pripažįstamas netekusiu galios Savivaldybės tarybos sprendimu.
______________________________________











Lėšų, reikalingų viešųjų želdynų ir želdinių apsaugai, priežiūrai ir
 tvarkymui, viešųjų želdynų kūrimui ir želdinių veisimui, želdynų ir
 želdinių inventorizavimui, viešųjų želdynų ir želdinių būklės 
ekspertizėms atlikti Kėdainių rajono savivaldybėje, skyrimo tvarkos 
aprašo
1 priedas

